
REFERENCE 

Not to be Lent out 
SHI KYNTUEN U f WA« IASYLLOK 

U Dohnud jong nga u Kyndeh da ka jlngkmen, bail, 
iohi ba ha klne ki Snem ki Samla Kynsai kaRi ki la sddflfir 
ban iamih ter shi ter, ban pynngat la ki shrah ba darig 
sah khlaw ka thoh ka tar. Ka jingpluh ka mynsiem jong 
ki Samla kane ka juk ka shitrhem katta katta, ban iasyn- 
det kti ban lur biang por katba ka Aiom bet ka dang 
biang bha. Ngi ainguh la U Trai Nongthaw, ba u la sol 
ia ki Long Rangbah kum ki Shot Shan ba khleifi bha ha 
ka pateng ba la leit, ba ngin ioh iatbeh lem na kine ki 
Umkseh. Ka jingkyrmen jong kane ka pateng ka long 
kaba shynna kdar kum ki kjat sngi ka pyrem ba ka jing- 
rasong jong ka Ri ha ka lashai la shisngi, ka long kaba 
thikna bha. 

Ki kotkiba iadei shaphang ka Dustur ioh pateng, ka 
khai ka pateng, ka baiseng ki khun shynrang, ka im lang 
ka trei lang, ka rukom khein jait, ka shongkha khleh, ka 
bor u kni ha la iing, ka hiarpateng sha ka liang shynrang 
bad ka jingkyrsiew ia ka jaitbynriew, ki dang duna katta 
katta ha ka thoh ka tar u Khasi. Une u Samla, kum kiwet 
pat ki Samla kane ka pateng, u la pyrshang ban bud 
dien ia ki nongmait phang kiba la mih kham mynshwa 
ia u. Ha kane ka jingpyrshang u Samla K. Rapthap, u 
la iaksaid ban kyila stong ia ine i jingthoh ha ki shiphew 
ki Symboh pyrkhat. La um pat da tih jyiliew bad sei ia ki 
nia, kumba ki dei ban long, hynrei ula pyrshang ban 
pashat ia u Symbai tang kum ha ka lyngkha rep nong~ 
khynraw, ka ban sa nang kham ih lehse ha kiwei pat kl 
thup kiba u dang tyngkai, ynda u la sdang ban bet ia u 
symbai kum uba la seng !a ka iing ka sem ba thymmau 

Ka jingtai jong u hangne kam pat da jlih eh, hynrei 
kum u nong pyrshang, u don la ka jong ka bhah. Une u 
Samla ula pyrshang ruh ban kyrsiew ia kane ka pateng 
longdien ba kan hap ban peitngor bad peit pyrman ba 
kan nym hap ha ki juh ki shiah khwai kaba kiwei ki la 
ngat, ioh ka lynshop sha ka jahkwah syndon plak. 

U nongpyrshang barabor um ju dorvfca jfngkirtneka 
jinghun syrlem kunrt u riew vyad speh, fLadaJ tea* llngour-* 


Si 


§l)^ng jong ngi ka kut na ka thain noh, kata ka pynpaw ba 
Ka tyllong ka long kaba jyndong. Hynrei lada ka la) kyr- 
dpi.da Ka jingtbrang, da ka jingangnud bad da ka jingia- 
ksaid, kata ka pynpaw ba ka tyllong ka long kaba jylliew 
bha ka bym rngat lano lano ruh. Ki Samla kane ka pn- 
teng. kiba la min sha kane ka lyngkha ki long kiba don 
ka tyl (,ng kaba kyrsoi khlem rngat. 

U’-m u Gcmla u !a 'um u la lang na ki phngit kiba 
sah snphret saphrong ha ka mariang, kumba rwai u Myl- 
lung Scso Tlam... 

“Pyrt^ei mariang baroh sawdong 
Ka dei ka L brary ” 

Une u Sam'a u la sngewthuh bha ia ka mariang, 
namar la Kha ia u ha pneh ka Mariang ba itynnad bha 
jong ka Hima Nunglwui. Kane hi ka la saindur ia u ba 
un sngewthuh bha ia ka dusfur, ka kamai ka kajih, 
ka trei ka ktah ka rukom iohpateng, ka Shongkha Shong- 
man bad khamtam eh ka jingitynad jong ka Mariang ka- 
ba la pynkyndeh ia ka jingieit jong u ia la ka Ri bad ka 
jait bynriew, kat haduh ba kan da plaid ia ki khmat jong u 
ban sei madan ia ine i thup rit, ban wer ban khot ia ngi 
ba ngim dei ban shu sngewhun ne peit tang ki khmat, 
hynrei ban da leh da ki kam ; lada ngi sngewieit shisha 
ia la ka Ri bad ka jait-bynriew. 

Nga dang khmih lynti sa kiwei pat ki thup na une u 
Samla ryngkat bad ka jingkyrkhu kyrdob ba un nang san 
I rat ha kane ka phang haduh ba un da ih bha. 


B. Chedrack Jyrwa 

Dated Mawlei lewrynghep 
Shillong - 793008. 

Stank, a UrtoiTtf. t»78. 


! Department pf Khasi 

KA PHANG 


Ka jlngkhlain jingkhraw, ka jingroi jlngpa, lane ka 
jingkiew shaphrang jong kano kano ka jaitbynrjew ka 
shong tynrai eh ha ka nongrim ba skhem jong ka longing 
longsem. Ka Syrdoh'ang jong ki longing longsem ka pyn- 
long ia ka longkur longjait, bad ka jingkrap lang jong 
kawei ka jait bad kawei pat ka wallam ia ka longkha long- 
man ha kaba ka longbriew manbriew ka roi ka man bad 
ka heh ka san. 

Hadien ba nga la peit sani bad bishar bniah bha, 
nga iohi ia la ka jaitbynriew ba ka iohthiah suk lyngngai 
ha ka tynsok jung ka dustur bad rukom ba la seng da 
ki longshuwa mynbarim, rynckat ruh bad ka jingpyntha- 
me jong ki har rukorri ki bor bashoh jadu jong kane ka 
juk rnynta. Ka jingkylla jong ka imlang sahlang ka la 
pynmih ia ki bun bun ki daw kiba la iaitrei radbah ban 
pyntroin bad pynsniew ia kane ka nongrim ba la pynbit 
pynbiang da ki Kni ki Kpa jong ngi ; bad haba nga la 
thew la woh. nga la kylli la pyrthew bad nga la twad jing* 
mul narum naneng, na kadieng na kamon, nga shem ba 
ka nongrim jong ka longbriew manbriew u khun Khasi- 
Pnar shityllup ka don hapdeng ka slilemjong ka jingtyng- 
khuh mawsiang. 

Kumta hapdeng ka jinglynga bad jingpisa ka myn- 
siem, nga la pynkhreh ia ine i kot rit kum ka dak ka jing- 
pyrta bad ka jingkyrsiew ia la ka Ri, ba ki Kynrem Ki 
Lyndan bakhraw nia khraw jutang kin iamih pyrthei ban 
pynshai ia ki khun ka Ri, ioh ba ka nongrim^ ba la buh la 
seng u Ni U Kong kan shu twa noh ha u lapbah lapsan 
jong ka lyiur khlem pat da lah ban tel thymmai biang. 

Nalor ki jingiakren bad jingiatainia bad ki paralok 
parajor, nga la bsap ruh ha ine I jingthoh la ki kyntien 
na kiwei pat ki kot ia kiba nga la jer kyrteng ha ka sia 
bakhatduh. 

Ka phang hi ka Jong ka baiar— Hynrei da ino* 
wait rit bad ka sping ruh ba khlem pat ksah, nga pyr- 
shang ban tda ia ka ban prat ia ka lawbah barben bad 
babniap ban pynngat ia ki diengbah bashipiam .star, 

ban shyrtie ia ka raieh raidam ryngkat ruh bad ka 
I ingkyrmen skhem ba, shuwa ba i wait rit in sioit bad 
ki kti kin thyllan, kin iamih ter ter ki Rangkynsai ryng- 
kat bad la ki wait heh, ki waft lyngkut bad ki sdie ba 
la pyndait ksah bad ba la shut nep ruh jhar haban da 
pei thyllfen, kin pyn'ong ia ka lyngkha babft ban bet 
symbai bad ban thung shuwa ba ka lyiur bad ka umsaw 
kin tyl'ep bad kin rong noh ia ka nongrim ba la buh 
ryotih da ki longshuwa mynhyndai sha ki duriaw ka 
jingbymtip. 

Nga sngewnguh shikatdei eh ia I Mr. B. C. Jyrwa 
iba tong uwei na ki nongthoh kot ba pawkhmat jong kane 
ka juk mynta, iba la pyllait por ban pule ia 
ine i jingthoh, ban aibuit ’em ia nga ha kaba pynmih 
madan ia ine i kot bad i la ai ruh ia ki kyntien syllok. 
Ka shl kyntien u 'wai iasyllok jong i ka la ai mynsiem 
bad jingkyrmen shibun ia nga, bad ka la pynkhih ruh 
ia ka mynsiem ba nga dang dei ban sei bor shuh shuh 
ha kane ka phang. 

Khatduh khatwai, nga kyrpad ia phi ki para-ri 
baieit ba phin iamap ia ki jingpalat bad phin iapyndap 
lem ruh ia bun ki jingduna kiba phi shem ha ine i 
jingpyrshang. 

Lada ka phang ba la pruid dak ha ine i jingthoh 
ka long shisha ka lad ban pynim bad pynneh pynsah 
ia la ka Ri bad ka jait-bynriew, to ngin kyrpad ia U Blei 
Nongthaw ba Un sei kl Rangkynfh ki Rangphawar ki ban 
ialam ha kane ka phang katba ka por kam pat dier. 


Mfidalt MdWsef, Hiffla Nonglwal 1 K ftapthap. 

II tariki u laiona 1978. s 



I 

KA JINGMA IA KA JAITBYNRIEW 

Ka*snem 1897 ka long kum u ihot ban ialsaf. }fng 
kynmaw ha kfehe left rl Jttng ngl, ifamaY del her u bnaif 
Jylliew (dune) fongkane ka snem ba ka ri Khasl-daift 
tia ka la mad bad shah bar ha u Jumai bah uba la 
pynjot bad pynkylla dur la bun kl Jaka long ka ri. * Shwa 
ba ka pateng-bynriew Jumai kan kut, kynait ha u Nallar 
jong ka snem 1976 la wan mlh pat sa ka jingthoh 
na ki ar ngut ki riewstad kaba ong ba ka jaltbynriew 
Khasi (Ki Khun U HynnJew Trap) ka lah ban jah noh 
tang hapoh ki arphew snem ki ban wan. Kane ka jing- 
thoh ka long kaba baroh ki Khun U Hynftiew Trep 
kynthei bad shynrang, naduh ki khynnah samla haduh' 
ki tymmen ki san, kin shim kum ka dak ka jingmatiam 
ka ban pynkyndit briew ia ki bad kin wad rub la ki 
lad ki lynti ki ban pynkylla khongpong ia kata ka jlng- 
iathuhiypa jong ki riewstad ; kumta ba ha ka jaka ba 
ka jaitbynriew jong ngi kan dam kyrteng tang hapoh 
20 snem kan long pynban ka jaitbynriew bafaineh 
junom kumba ialong lem kiwei pat ki jaitbyrtrlew jong 
ka pyrthei. 


II 

KA JINGKREN BYRTONG KI RIEWSTAD 

Shaphang ka jingduh jait ki Khasi la thoh ha bun 
tytli ki kotkhubor bad ha ka Pyrta U Riewlum kaba 3 
tarlk u Nailar (August) 1976 la mlh ha ka sla kaba 
nyngkong eh ka khubor kaba ong— “Ki Jaitbynriew 
riewlum ki la nang duna. 

Mizo, Khasi, Lepcha ki lah ban jah noh.” 

la kane ka khubor la pynmih kat kum ka jingshem 
jong ki ar ngut ki riewstad ba dei peit ia ka jingbun 
briew, U Mr. H. C. Srivastava bad u Mr. S. S. Halil klba 
la thoh ha ka kot : “Estimates of Birth and Death 
Rates for Scheduled Tribes Population of India.” Kaba 

nang pynpangnud shuh shuh ka long ba ym tang b* 
ka jaitbynriew Khasl kan nang duna, hynref ki da ong 
bad da buh ruh ia ka por ba ka lah ban jah noh na ka 
ala pyrthei tang hapoh ki Arphew Snem naduh ka 
snem 1976. la kane ka kot kin buh hakhmat ka Inter- 
national Institute for Population Studies kaba dei pelt 
da ka United Nations. Te kumta ia ka jingiathuhlypa 
shaphang ka jingduh bad ka jingjah noh jong ki Khasl 
yn sa tip shen ha kylleng sawdong ka pyrthei. 

Kite! ki riewstad ki ai daw ba ka jingduna briew 
jong ngi ki khun u Hynfiiew Trep ka long namar ba 
jur eh ka jingiap bad ba ka jingkha pat ka duna. Ki 
ong ba ka daw ka jingiap kane ka jaitbynriew ka long 
namar ba ki Khasi ki kham pynlut eh shibun ka por 
ha kaba wad ia ka bam ka dih da kaba shang na kawel 
ka jaka sha kawei pat bad ka rukom rep kynriah jaka 
jong ki ka long ka daw ka banyngkong ; namar haba 
ki kynrjah jaka na uwei u lum sha uwei pat lyngba 
ki jingeh.kiba bun, ka ktah shibun ia ka jingkoit jing- 
khiah ki briew, khamtam lei ia ki tymmen ki kro bad 
ia ki khynnafvkhyliung. 

Hynfiiewphew snem mynshuwa U P. R. T. Gurdon, 
lyngba ka kot jong u, “The Khasis," u la pyntip kylleng 
ka pyrthei ia ka jingdon jong ka jaitbynriew Khasi kaba 
ia shong la sah ha kine ki lum da ki hajar snem myn- 
shuwa bad kaba la long trai shnong kham shuwa ban 
ia ki Garo, Naga bad LusHai ; hynrei katno ka long 
kaba sngewsih bad sngewpangnud ban pyrkhat ba kita 
kl ar ngut kl riewstad pelt jingroi bad jingduna briew 
kin pyntip ha ka U.N.O. (Ka Dorbar ki hima ka pyrthei) 
ba ngi ki Khasi bapli ngin sa duh jait noh tang hapoh 
kane hi ka pateng bynriew ba mynta. 

III 


HATO KANE KA JINGKREN-BYATONG 
KA LAH MO BAN UftLONG ? 


Katno ka tong kaba sngewjah burom bad sngewpoh 
briew ban shu shah kren jem daw kat ia ka im ka tap 
Jong ka jaitbynriew. Kumta to ngin ieng ka pyrkhat ka 
duriap, ka kylli ka pyrthew bad ka wad lad wad lynti 
ban lait na kane ka jingjah rngai ka jaitbynriew tajong. 
Haba peit bad bishar bniah ia ki daw jong ki riewstad 
ngim tah shemphang bad ngim iahap jingmut bad ka 
Jingkren byrtong jong ki. Kumta ngi buh hangne Ja la 
ki nia lajong ba ki para-ri kin ioh ban iapyrkhat lang. 

Lada ka jingkynriah jaka ka long da daw ka bakong- 
san bad bashisha, te ngi la dei ban duh jajt naduh 
mynslem bah slem san. Bun bah na ngi ki Khasi ngim 
ju kynriah jaka shong jaka sah hynrei ngi kynriah jaka 
tang ha kaba rep lyngkha rep risai. Ngi don la ki 
shnong ki thaw ki bathikna bad ngi shna la ki iing ki 
sem ha ka rukom ka badei bad babit ban shong ban 
sah. Ngim ju shong ju sah ha krem ha kroh-ne ha 
synrang maw. ‘'Ki Khasi naduh hyndai, kirn ju shong 
ha krem ne synrang ki maw hynrei ki thaw bad ki shna 
ne khreh ing.”i Nangta ban ong pat ba .ki Khati ki 
pynim ja kpoh da kaba shang na kawei ka jaka sha 
kawei pat kam long ka daw kaba shongnia, bad khong- 
pong ia kata, ngi iohi pynban ba bun bah ki wapwir 
wanhap ki wan pynlong jaka kamai kajih be 
ki jaka puta ba longtraj da ki longshuwa manshuwa 
jong ngi. Lada kiwei ki lab ban im ha kane ka ri 
ngim dei ban ngeit ba ma ngi pat. ngin nang jah noh. 
Kumta ban ong ba ka daw bakongssn jong ka jingjah 
noh ka jaitbynriew, k» long na ka jingkynriah jaka kaba 
ktah ia ka jifigkoit jingkhiah jong ki tymmen ki kro 
bad ki khunlung khunjiap, ngi sngew ba kam long kaba 
ngin shu ngeit tylll. 

KfWEI PAT Kl DAW Kl BAN PYNJAH 
I A KA JAtTBVNRiBW 

Hynrei la ngi ngeft ne ngim ngeit ruh ia ka jingia- 
thuhlypa ki riewstad. ki dak ki shin ki paw tyngkreiii 
"ba ka jaitbynrlew Khasi ka la iabeh sha u pud uba 
lam sha ka lynti jong ka jingjah jingdam noh ha ia ka 
jong ka ri. Haba pelt bad bfshar bniah ia ki dak ki 
shin jong ka por ryngkat bad ki Jingkylla kiba iabud 
ryngkhi, ngim Jah ban ai daw tang kawei ne ar bad 
kumta ka jingduh jalt jong ngi ki Khasi ka wan mih na 
kibun bun ki daw ia kiba ngi lah ban pynbynta ha ki 
irtyH* kl kynhun*— ki daw iing daw sem bad ki daw lum 
daw wah. Mynta hangne ngin pynlut por ha kaba ia- 
wad bniah katba lah ei tang ia ki daw ling daw sem 
jong ka ri ; naba tang shu la lap ia kl daw ling bad 
haba ngi la lah ruh ban pynbeit bad pynbha, khlem 
artatien ngin lah ban ieng skhem ban ialeh pyrshah ia 
ki jingsnlew ba wan mih na ki daw lum daw wah. Ki 
daw hi ki bun bad ki don ruh ka jlngiadei kawei bad 
kawei pat, te kumta ngi buh hahgbe ter ter ba ki khun 
ka ri kin ioh ban iapyrkhat sani, iatai ma bad iabishar 
bniah da lade hi bad nangta pat ba kin iawad lad 
wad lynti ban tel pat ia kaba la twa bad ban pynbha 
noh ia kaba la sniew. 

Ka daw bah ka dei ka jingkylla ka Juk kaba la 
wallam iaki bor bah kiba la trei ban pynsumor bad 
pynanlew la ka Dustur fohpateng bad ia ka Rukom kheifi 
jalt (Inheritance and ( lineage) kiba long ka tynrai bad 
tyllong Jingim johg ka jaitbynrlew Khasi* Pnar hi baroh 
kawei. Na kfne artylli ki thymmOi la mih bad la phriang 
har rukom ki daw kiba la pyntroifi bad pynswai ia ka 
jbltbyAriew haduh ba fa jan pol sha u pud u bym imat 
sbuh ba'ka ri kan dang lah ban khie khlleh pat. “Ha 
baroh arkftel'ki jlnglong u Khasi la pynap ’da kl jlrtja- 

K ynsaw suda, khamtam lei ItM kt>m ha Mine Id por mynta 
i la lakhleh mltol bid klWei pat kl jaitbynritNr ki ba- 

shim jaid bad ai pateng ha u shynrang, Kata, ki badon 
ki rukom ki balong bunslen markhongpong ia ki jong 
U Khasi. Mynta hi ka don ka jingiasangoh khlieh 
(Clash) ka bakhraw shibu i hanqne, bad kumba ka paw 
bad lada ka shu iai sah kurnne ta, ka jaidbynriew Khasi 
kh'em pap shisien ka sngi ba ym jngai shuh, kan shu 
shai k’un tylii bad shah pynmadan noh ha kana ka 
umsaw ba khiain bad baheh da ki phew shah ia ngi." * 

V 

KA DUSTUR IOH PATENG BA LA SATOR 

1. Ka Dustur iohpateng bad ka juk mynta-— Ka 
dustur iohpateng jong ngi ki Khasi— na lade hi kam 
dei ka basnie# n9 duna ei ei. Hynrei namar ka jing- 
Kylla ha ka rukom trei rukom ktah bad ka shong ka 
sah ba la wallam da ka surok motor bad ka jingnang 
jingstid, te kumta kane ka dustur iohpateng ka la nang 
sniew bad nang pra namar bangim lah shuh ban bat 
bad ban iabud kum ha ki por jong ki longshuwa manshu* 
wa ba im ha ki shispah ne ar snem mynshuwa Kane 
ka jingkylla ka la pynlong ia ki khun ka ri ban ym ia* 
shong iasah shuh tang shi jaka ns marjan, hynrei ki 
la hap ban iapra bad ban shong shnong kylleng saw- 
dong ka ri ; kumta ba ka jingiakynduh bakhah khah 
wat tang hapdeng shi para trai ruh, ka long ka bym 
lah shuh ban long, khamtam lei lei lada wan sa ka kyrduh 
kyrtan ha la ka Ing ka ing. Ka jingshongkha sha jngai 
na la shnong ka kmie u kpa ka fa pyn'ong ia ki khun 
shynrang ne ki kKi ban ym lah shuh ban pe:t ban jngoh 
lem ia ka duh ka ioh jong ka ingkmie ne Ingkhadduh. 
Te kumta wat la ha ka jingshisha, ka khadduh ka dei 
tang ka nongpynbat ia ka spah ka phew bad jingdon 
jingem jong ka Ing, ka la pynlong pynban ba kan 
donbor hajor ka Ingkmie. Te ha kane ka rukom suki 
suki, ryngkat bad ka bor jong u shongkha bad ruh ka 
jingwan jong ka aift ha ka snem 1918 kaba ai bor ba ka 
khadduh ka dei ka nongiohpateng. ka ta pynlong ia ki 
kni ne ki hymmen para shynrang ban ym don bor shuh 

ha fa Ingkmle neingkhadduh. Ka khadduh pat na ka 
jinglong nongbat ia ka nongtymmen nongsan ka kylfa 
long noh ka nongiohpateng ba longtrai. 

Hynfiiewphew snem mynshuwa, kata, ha ka por ba 
u P. R. T. Curdon u thoh ia ka kot, “The Khasis,’ ’ U KJU u 
long u khUehjong ka fing bed u kpa pat u shim iaka kyrdan 
ka ba-ar ; hynrei ynda la mih la ka jong ka ling u kpa ulong 
n khliehjong kata ka Ung. Hynrei mynta pat u kpa u long 
u khiieh jong ka ling bad u kf>i u shim ia ka kyrdan ko ba- 
ar ; bad don ruh ba um don bynta ei ei shuh ha ka ing- 
kmie, kata u long kfii tang ka nam hynrei um don bor ei ei 
shuh halor ki pyrsa para. Ka ktien tymmen ka ong ; 'U 
Kpa ubalah ba iai, U Kni uba tang ha ka iap ka im 
{The father bears the heat and burden of the day, the 
maternal uncle comes when it is is a question of life or 
death)’’.3 

2. Ka dustur iohpater g bad ka trei kam trei jam— 
Ka jingktah jong ka dustur iohpr.teng ia ka kam ka 
,am ka long kaba pynsah hajuh ne pynrand:en pynban. 
Ka jingktah ba jur eh ka long ia kito kiba trei kam lajcni 
(business) kum ka khai-pateng, karkhana bad bun kiwei 
ki jait kam badonkam ia ka jingtbit jong ka kti bad ka 
jabieng. U rangbah u dei u nongkamai bad nongbsa ia 
ki khun ki tnga. Te kumta ha ka ling ba u kpa u trei kam 
lajong u pyrsakurim um lah bor ne um shimti hi ruh ia ka 
kam jong u kthaw, te ha kane ka rukom ka kam lajong 
jcng u Khasi ka kut noh tang ha ka pateng jong u nong- 
seng. Te la shu iaiseng shi iaiseng ha mania ka pateng 
bynriew. Kane ynda la ia khieh bad ki aitbynriew ba don 
ka dustur iohpateng sha ka liang Shynrang, ka a pynran- 
ctien ia ki Khasi bad nang randien, nang troin bad nang 
duh ha ki kam baroh (business); katba ki shongthap 
pat ki la nang shim ia kine ki jaln basuda bad ki la nang 
kiew stet shaphrang. Haba ha kaba sdang jong kane ka 
spah snem ki Khasi ki dang long ki nongki at ba nang 
bad batbit, mynta pat kane ka jingnang jingtbit ka la lei t 
pynban sha kl poiwir poihab ba na sha khatar snem lynti 
jong ka khana puriskam. 

Kane ka dustur iohpateng kam ktah ei ei ia ki kam 
bylla, shakri ne kino kino ki jait kam bym Iohpateng da 
kito ki nongtrei. Namar ym del u nongbylla ne u shakri 
u ban iohpateng ia ka kam jong u trai ba ai jingtrel. 

3. Ka jtngbymkitkhlleh ki shynrang Khasi — Haba 

iakren shaphang ki shynrang Khasi, bun kib’a ong ba u 
Khasi uba kumne uba kurr.tai— bad urn don jingkitkhia ne 
jingkitkhlieh ia la ka iing ka sem. Kane ka long kaba 
shisha, bad ka daw jong kane kam dei namar ba ki shyn~ 
rang Khasi kf sniow ne ki bieit. Hynrei ka long eh namar 
ba ka rukom bad dustur jong ngi kim ai lad a I lynti ia ki 
shynrang ba kin kitkhia Ha klne ki por ka jingtrei kam 
kam long shuh tang shi jait (ka rep ka riang.) kumta ka 
rukom jong ngi ka beh noh ia u kl un uba la nang la tbit 
ha ka kam jong u kpa bad ka khot pynban ia u briew ba 
nabar (kynum) ban trei ne pyniaid ia kata ka kam Namar 
ba ki khun shynrang kim longtrai ha'or ka spah jong ka 
li ng t kumta kim ju kham loir ia ka jingsneng jingkhraw ne 
ka jingpyni bad jim Inkai b jar.ai ha ka liang ka kam pyn* 
ioh keir.ai kajiii. 

Namar ba u oyrsakurim urn shym la iohi ia ka Jing- 
f hitom jong u kthaw ha kaba pynroi bad pynlang spah 
bad da ade ruh um shymla iatrei lang, te ynda u wan u 
sngew ba luei kaba don ka shu long hi. Kane ryngkat 
bad ka jingbymsngewtrai bad jingbymmlien ha ka kam, 
ka pynsting bad ka law noh ia ka jingkitkhlieh bad kumta 
h ka jaka ba ka kam kail nang roi ka shu neh hajuh ne 
hiararsut pynban. 

Kane ka jingbymsalia bad jingbymkitkhia jong ki 
shynrang kern shyrn long tang ha kane ka ri jong ngi, 
hynrei mynhyndai ha ri Ijypt (Ijip) ruh; “Ki rangbah ki la 
shongkurim ia ki kynthei ym namar ba ka jingia-ithuh ithaw 
ka la pynlong ia ka dngiaieit, hynrei namar ba ki kwah 
ban pynsngewbha bad ban suk ha ka jing’oh pateng jong 
ka ifng, kaba la hiar naka kmie sha ka khun bad kim salia 
ba ia kane ka spah la iarap bad al sngewbha fa klba 
nebar. (Men married their sisters not because famltfari- 

ty had bred romance, but because they w'shed to enjoy 
the Family inheritanace which passed down from mother 
to daughter, and they did not care to see this wealth 
gave aid and comfort to strangers)." < Kumta ban shu 
kynnoh bein ia ki shynrang bapli khlem da ai ia ka jing- 
kitkhlieh ryngkat bad ka jinglongtrai kam long ka nia ba 
ngin kyrshan. 

4. Ka duttur iohpateng ha ki nongkyndong— Ka 

jingktah jong ka rukom iohpateng ha ki nongkyndong ka 
long ka baradbah, namar bun bun ki kong thei (la ki 
khadduh ne ki hynmen) kiba ioh lok da ki nongkamai 
bym dei nongrep ki iehnoh ia la ki kper ki phrah, ki 
lyngkha ki risai, ki baden ki ha'i 'pynthor), ki jaka ki puta 
bad ki leit bud ia la ki nongkamai sha ki jaka ba ki trei 
ki ktah. Nangta pat haba ki shen shitom shem lanot 
lane wat haba ki 'a sngewim bad sngewbit sngewbiang 
hala ki kam thymmai jong ki, ki d e noh ia la ki nongtym- 
men nongsan hapdeng ka jingnoh mynsiem bad jing- 
pangnud jong ki kur snynrang ba shong ba sah ha la 
shnong la thaw. Kane ka jing e nohshrah ia ki jaka 
rep jaka riang ka pynduna ia ka j’ngmh mar bam bad 
kumta wan pat ka jingkyrduh jingbam jingdih ha ka ri 
baroh kawei. 

5. Ki longkmie bad ka khaii-pateng— Ha ka rukom 
Khasi dei ki longkmie kiba bat bad longtrai halor ka spah 
ka phew. Ka kam khaii pateng ka ladei beit bad ka 
synduk tyngka bad kumta kiba bun hi ki nongkhaii Khasi 
dei ki kynthei. Kane ka jingkhaii da ki longkmie ka imat 
kumba ka la iaid ryntih bad roi ha ki por mynba ka im- 
lang sahlang ka dang fong tang para trai muluk trai jaka. 
Hynrei ynda la lakhleh bad ki nongkhaii shynrang ba- 
khad ar bor khad arbuit na rithor, ki thei shibor shibuit 
jong ngi kirn lah shan bad kumta ka khaii pateng jong ki 
thei Khasi ka troifi noh katba ka jong ki riewthor pat ka 
nang kiew stet kum ka ding baklang. Ngi tohi tyngkrein 
ha iewduh ba bun bun ki dukan kiba shiphew ne khatsan 
snem mynshuwa la pyniaid da ki Khasi; hynrei mynta 
pat ki la kylla long ki jaka kamai baroi spah jong u 
shong-thap shongbiang. 

G U Shp rang Khasifcad k» baUengp^Kaba lakrea 
bad Japur, hangpa, nangtaj shaphang ka< jlngsengkam 
lajong u khifoKhasi Tii bhbun hi ki jingtajkren ki 8 ha kut 
noh tang ha kine kj kyntien “Bym don baiseng,” Kane 
ka dei ka jingsjhishp bym lah ban len, namar u khun 
Khasi hi u mih thylil na la lingkmie ban shimti ia kp 
lyngkor ka fonglfog (ongsem lajong. Kumta katba un da 
ioh seng ion dang ka babiang ka ppr kam shah shuh 
bad u la dei ban shu bylla ne shong shakri sah baroh 
shirta. Ngl ju shem ba dei tang kito kiba lah ban ahah 
bun ki jingeh kiba la lah ban aeng la ka kam la jong* 
Ban da ki khun ahynrang Khasi ki la ioh lad ioh ^yiiti 
lem kum ki poiwir poihab, te ngin da la iohi ba ia ki 
kam la jong (businesses) ba bun jait bad ba iphuh 
iphieng la pyniaid bad Fongtraf da la ki parafioh para* 
snam. Ka long ka kamram jong kane ka patent byn- 
riew ba mynta ban wad ia ki lad ki lyrfti kumta ba ki 
Rangsamla ba kynsai ka^rikin laryngkat kyrdan badki 
rang jong kiwel pat ki jaitbynriew. 

7. Ka dustur Khasi bad ka jingtrei long — Ki kyntien 
— U Khasi u bym ju iatrei iang, u Khasi uba im tang mar* 
wei marwei, u Khasi u bym don jingiatyll! u Khasi uba tang 
la ka met ka met bad ki kyntien kiba kum kita ter ter ki 
long kiba baroh baroh ki khun ka ri ki ia ud bad jakhftiupi 
shaphang la ka jong ka jaitbynriew. Haba ha ka jing* 
shisha ngi ki Khasi ngim da long eh kiba sniew jmglong. 
te kum no keifi ngim lah ban don ka jlngiatrei lang ? 
Kumba ka long mynta ka rukom Khasi ka pynpra noh ia 
ka imgtrei lang ba lah ban long wat hapdeng shipara tral 
ruh. Namar ba ka jingiohpateng ia ka spah ka phew, ka 
jaka ka puta bad ka kam ka jam ka long sha ka Hang 
kynthei te kumta ki shipara shynrang, ynda ki ia leiT 
iingbnew, kirn don hok shuh halor ka spah ka fog. Te 
kumta tang mar iashongkha la pra noh ka kam iatrqi lang 
shipara. Nalor kata, ka long kaba da eh than ba ar lai 
ngut shipara trai kin poi shongkha tang ha kawei ka 
iing ne ha kawei ka jait. 

Nalor kata pat, ha ki khun kynthei jong kawei 
ka fog lah ban wan shorigkha da ki briew ba na ki 

shneng bapher baphar kl ban ym iahab ha ka rukom trap 
rykom ktah bad rukom pyrkbat pyrdaIR ; bad para ma ki 
rub kim iatip sbuh la ka jlnglong jingim jong uno uno na 
ki. Mynta lef lai ba la bun eh u laiphaw bynriew, ki taK 
ne saw ngut ki kynthei ba dei shlpara trai kl lah ban 
iaioh nongkamai na ki lai ne saw jaltbynrlew ba iaphar — 
(1) Khasi (2) Lushai (3) China bad (4) Nepali. Haba. 
kumne lei lei wat tang ka ktien ban iakren ruh ym iapei 
shuh Na kine ki daw katba ym pat lah ban pynwan ia 
ka jingiobpateng sha ka Hang shynrang ym idon jing- 
kyrmen ei ei ba u Khasi un don ka kam iatrei lang. Na- 
mar wat tang hapdeng shlpara trai ruh ym lah ban Iatrei 
lang bad kl bym ia don jingiadei ei el lei lei te kan long 
kaba kham eh shuh shuh. 

8. Ka jingiohpateng bad kiba shong ha Sor Shillong— 
Ka Shillong ka long ka nongbah kaba nang heh bad 
nang iar stet. Ka long ruh ka Shnong kaba itynnat bad 
ba bun ki lad kamai kajih, kumta ka la ring bun bun ki 
Khasi na kylleng sawdong ka ri ban wan pynlut la kt sngi 
ka jingim ha ka. Kiba bun hi ki Khasi ba shong ha 
Shillong ki trei kam Sorkar, kam bylla bad kiwei pat ki 
kam shakri. Te kumta ka rukom iohpateng kam da ktah 
ah kat haduh ban pynsniew ia ka kamai kajih hynrei ka 
khahglad pat ia ka j'ngioh ban seng la ki kam la jong 
Ngi don tang katto katne ki Khasi ba trei khaii pateng 
lane kiwei de k: kam la tong bad ka jingktah jong ka 
dustur iohpateng ha klne ka long kaba jur haduh katta 
katta, ba nalor ba ka pynnen hajuh ne pynrandien ia ki 
ka da pynlong ruh ia u laiphew jait bynriew na kylleng 
sawdong ban wan seng kam khaii pateng bad bun rukom 
ki kam la jong ; (businesses) haduh ba ym idon jingkyr- 
men shuh ba u Khasi un dang lah ban khie khiieh biang> 
ban ioh pat ban bat ia kine ki kam pynroi spah pynroi 
hajar hapoh la ka jong ka ri. 

VI 

KA RUKOM KHEltf JAIT BAD KA JAITBYNRIEW 


Ka rukom kheifi jait, la ka long na ka Hang kynthel 
ne shynrang, ka pynryntih ia ka jingroi jong ki briew ha 
la ka jait ka jait. Ka tehsong ruh ia ka jingsngewiajan 
bad ka jingiakit lem bakakhia ka shon, kashitom ka lanot 
bad ha ka iap ka im jong kano kano ka jait lane ka Kur. 
Kumta ka shongkha shongman ka pynroi ia ka ja|t ka 
khong bad ka kamai kajih pat ka bsa bad ka pyndap pyn- 
biang ia ki jingdonkam jong ki khun ki tnga. Ha ka ru- 
kom iathoh Khasi u nongsuit nongshor u ong, “ 

kine baroh arngut kin long ka ing, kin long ka sem, kin 
long parum, kin long p^reh, kin ioh ka ja kin ioh ka doh- 
kha, kin long ka spall, kin long ka hajar, ho katta ko 
Blei."6 Kumta ngi iohi ba ka kcmai kajih bad ki khun ki 
kti ki dei ban iaroi ryngkat ryngkat, narnar ban roi tang 
shiliang shiliang, kam ai ia ka jincsnpewhun papaka. 

1. Ka rukom kheifi jait jong ngi kapyntroinia ka jaitbyn- 
riew — Lada ka du.tur iohpateng ka ktah radbah ha ki nong 
kyndong bad ha kiba trei kam lajong (business), ka ru- 
kom khe'fi jait jong ngi pat ka p/ntroin, p/nswai bad pyn- 
duh pyndam iaka jaitbynriew ; bad kane ka sdang syndon 
na Shillong kaba long ka jaka pdeng jong ka rl bad ka 
ba bat ia baroh ki jait bor pyniaid ia ka imlang sahlang 
jong ka jaitbynriew baroh kawai. Kumba u kbeit u 9Uh 
bad u noh ha ka thit ban kynrup ia ka khnai, kumta run 
ka jaitbynriew jong ngi ka noh ha ka pung jong ka spah 
bad ka da aid noh ia la ka jait ka khong ha uta uba 
long u trai jong ka spah, ka da pyndam ia ka kyrtenp 
hapdeng ka suk ka saifi bad ka pahuh pahai. Ka dei hi 
ban long kumta, narnar mano bym kwah ia ka im suk tm 
saifi baa ka pahuh pahai. Ha kine ki por ngi iohi ter ter 
.ba kl kynthei Khasi ba iapoikha bad u poiwir poihab ki 
kylla noh la ka rlam ka belt bad ki ai de ia kl khun kl ktl 
Aa ka jait jong u kpa. Ha kana ka rukom ka jaitbynriew 

Khasi ka nangrit nangrit bad kan jah rngai ha A ka ri 
tang hapoh ka por ka bym slam shuh. 

2. Ka Shongkha khleh— Katba ngi iah ban iohi'bad ban 
tip ym don kawei pat ka jaitbynriew ka ban kham sngew 
tynnad bad kham shlur paiat ha ka Shongkha khleh bad 
ki bym dei la ki paradoh parasnam ban ia ka jaitbynriew 
Khasi. Nalor kata, kaba sngewsih ka long ba kane ka 
Shongkha kh'eh ka bun phew shah na ka liang ki kynthei 
kiba bat ia ka tynrai jingroi bad jingneh ka jaitbynriew. 
Mynno mynno bym pat bun eh u laiphew bynriew kane 
kam ktah ia ka jingim jong ki Khasi, naba kiwei pat ki 
jaitbynriew kim ju shim jait sha lade. Hynrei mynta pat 
i kumba ka shongkha khleh bad ka jingaijait sha ki kpa 
nongkha ki iaiaid ryngkat ryngkat, bad kumta ha kajaka 
ban roi jait ki trai-ri la roi bad heh jait pynban da ki 
wanwir wanhab. “Da kaba ngi shim jaid sha ki kynthei 
kumne, ngi Iah ruh ban duh jaid noh, bad lehse ha ki 
jingiathuh khana pateng (History) lashai la shisngi yn ym 
tip ba ki Khasi ki don" 3 * * 6 

3. Ka jingduh bor u Kfii— Ha ka jingshisha ka rukom 

khein jait jong ngi ka pynkhamti ha u kfii ia ka bor ban 

long u khlieh bad u nongsynshar ia ka ing ka sem jong 

ka kur ka jait lajong. Dei kane ka rukom kaba la pynlong 
ia ki Khasi hyndai ban long ka jaitbynriew bakhlaifi bad 
basatar. Hynrei ha kane ka juk ki bor ka jingkylla ha ka 
imlang sahlang ki la pyntlot bad pynduh borthiawiau 
kfii; bad ha kiba bun hi, u longkfij Khasi mynta um da 
iapher bun shuh na u kfii jong kito kiba kheifi jait na ka 
liang shynrang. Kane ka jingduh bor u kfii ka la wallam 
ia ka jingiaknieh bor hapdeng u kpa bad ka kmie. Kane 
ka jingiaknieh bajar jar ia ka bor u kfii hapdeng u kpa 
bad ka. kmie ka ia pynmih bun ki kynrum kynram ki ba 
la pyntlot bor ia ka longing longsem bad kane pat ka ktah 
ia ka jaHbyrtriew hi baroh kawei. 

VII 

LYMOA NGI IALEH PYRSHAH NGIN DUH JAIT 

Kumta wat la ngim sngewthuh bad ngim iahab jing- 
mut ruh bad ki daw jong ki arngut ki riewstad, hynrei 
na kitei ki daw ba la pyni haneng bad sa kiwei pat ki daw 
lum daw wah (ngi ieh ha phi parari ban It bad wad ia ki), 
ka jingshisha ka paw shai kdar kum ka sngi ba ki Khas 1 , 
lymda ki pynbha bad pynryntih ia la ki dustur bad rukom 
lajong bid pyniahap ia ki kat kum ka jingtong jong kane 
ka por, kin jah rngai ha la ka jong ka ri kumba la ong da 
ki riewstad ; bad ngin sa long shakri kumba la maham 
bad kyrsiew tyngeh da u Myllung Soso Tham, "Sa tang 
k&tno, ia ngi kiba tang shitroh iada ngim kyndit briew 
kan sa tyllep ka umsaw, bad ngin sa long nong-Gebion 
ban thoh dieng, ban tong um iano re "7 


VIII 

KI KHASI HA KA LYNTI SHA KA JINGHIAR* 
PATtNG SHA KA LIANG SHYNRANG 

Ka jinghiarpateng (briew bad spah) sha ka liang kyn- 
tl ei ka long ka rukom ha kaba ka spah ka phew ka hiar 
sha ki khun kynthei bad ki khun ki kti ki del sha ka jait 
jong ka kmie. Namar ba u shynrang u long tr nongkamai 
te kumta u briew u ai la ka kamai kajih sha ingkur ne 
Ing kmie (wat ynda la s^ongkurim ruh) kumba ka la ju 
long ha ki Synteng. Ka jaka shong jaka sah ka long ha ka 
jaka puta ne ka shnong jong ka kmie (matrMocality). 

Kumta ka jingai kamai ki Khasi sha Inglok ka pynpaw 
ia ka jingkylla na la ka rukom tynrai. Nangta shuh shuh, 
ka jfngleit bud ki kynthei ia la ki tnga sha ki shnong jong 
ki (patri- locality >, ka jingai bynta lang bad kynthei bad 
shynrang ha ki War, ka jingshimti ia ka kam ka jam dfffci 
khun shynrang, ka jingshim ki khun ia ka jait u kpa bad 

ka jingai jait ki kynthei ha ki tnga jong ki, kine baroh ki 
plie ia ka lynti s’a ka jmghiarpa’eng sha ka liang ki shyn 
rang (kpa). Kine ki jingkylla ba la wan ha ka jaitbynriow 
jong ngi, ki long kiba ngim sngewthuh namar ba ki long 
kiba wan suki jai bad la feh ruh tang da ki katto katne. 
Nalor kata, kito kiba leh ruh kim shym kylla !ut hynrei ki 
shu pynbeit tang shlteng shi'fang — mmar kit j kiba shim 
ia ka spsh kim ktah ia ka jait bad kito pat kiba kheift jait 
na u kpa ka spch ka hiar hi sha ki khun kynthei. 

Nalor kine ki j'ngshisha ba ngi iohi, ka jingktah ba- 
rieh bad basuki jai jong ki bor k'ba don bad iaitrei ha 
ngi mynta bad hadien ruh hum— ka kha'i pateng, ki kam 
karkhana bad kiwei ki krm lajong, ka jingnang jingstad, 
ki niam ba uabar, ka jingiakhleh bad ki ja.tbynriew ba 
don ka rukom hiarpateng sha ki shynrang bad kiwei ki- 
wei— kan pynlong ia ki Khasi ruh ban wan sha kataka 
dustur bad rukom kumba ialong lem kiwei ki jaitbynriew 
jong ka pyrthei. Hynrei lada shu leh kumto khlem don ka 
jingpynbeit bad jingpynryntih da ka ain, kane ka rukom 
thymmai kan wan ha kata ka por haba ka jaitbynriew kan 
jah kyrteng artat. 


IX 


KA SABUT IA KA JINGWAN KA JINGHIAR- 
PATENG SHA KA LIANG SHYNRANG 

Bun bun ki parari kin ym ia hab jingmut bad kin ym 
ngeit ruh ba kane ka jingkylla kan wan ha ngi. Kumta ngi 
buh hangne ia ka jingjia ba la udonq ha ki katto katne ki 
bynta jong ka pyrthei ba ngin ioh ban pyrkhat bad ban 
rai shaphang ka lawei.jong ka jaitbynriew lajong 

Mynhyndai kulong ki Dravidian ki la don ka rukom 
kum ka long ki Khasi (matriarchy), hynrei kane ka la duh 
noh ynda ki la iakhleh bad ki Aryan bad kabat sah khyr- 
dong mynta ka don ha ki katto katne ki bynta jong ka 

Kerela' (Malabar Coast.) Ha ri liypt rub, tone ka rukom 
ka la don ha kl por hyndai shuwa ki Syiem Pharo. Ha kina 
ki por ki bor Jong ka Jingkylla ki trei ban pynduh ia ka 
rukom khein jait na kakmie (kynthei) ha ki Naiar bashong 
ha ki dewlynnoug Laccadives." Thus there are indica- 
tions that factors generated by Islam that seem to have 
acted as safety valves for the maintenance of the matri- 
lineal system with duolocal residence pattern would, un- 
der the present forces of change, accelerate the process 
of disintegration of tiie matii ineal system of the island 
Society, and with lustifications der.ved from the scriptures 
and the system of law, would render the process of 
change more or less smooth'.’-8. 

Haba ha kiwei ki jaitbynriew ruh kane ka jingkytla 
ka rukom hiarpateng ka wan ; te ngim sngew don nia 
shuh ban ong ba ha ngi ki khun u Hynniew Trep kane 
ka jingkylla kam lah ban long. Lada ha kiwei ki jaitbynriew 
Kane ka jingkylla ka shu wan hi, hynrei ha ngi pat, lada 
ngim ialeh ban pynwan ryntii 1a kane ka rukom thymmai 
u symbai kseh ka jtngduh jait un phrieng bad un sul.- 
thied i a kylleng ka ri Khasi Jaintia. 


X 

KA JINGKY.iSIEVV BAN KYNDIT BRIEW 


Kynmaw para-ri ba ki longshuwa jong ngi, ki la ri 
pynim ia la ka jaitbynriew da ka wait ka stieh lyngba 
bun bun ki thma ki ktien ; bad kata ka jingleh bad jing- 
trei shitom jong ki ka la lah ban pynneh bad pynsah 
kyrteng ia ka jaitbynriew Khasi-Pnar haduh kine ki sngi. 

Kumba u shiah uba thar ia ka kjat, wat la u rlt eh 
ria, hynrei u pynwit bad pyndkoh ia ka laid ka leng ; te 
kumta run ka dusturiohpateng bad ka khein jait jong 
ngi, namar ka jingbym-lahab shuh ka rukom im bad 
ska rukom trei rukom ktah, kl pyndkoh la ka jaitbynriew 

hi baroh kawei ; bad lada ngim wad bad pyndonkam ia 
ki lad ki lynti ki ban pynkoit syndon, ka por kam slem 
shuh ba ka jaitbynriew baroh kawei kan kyllon khlem lah 
khie khlieh shuh, hapdeng ka jingiabeh ia ka thong jong, 
ka kamai kajih bad ka spah ka phew bad kiwei pat kiba 
wan buhai shnong ha kane ka ri. Ka dei ka kamram 
jong ngi mynta ban trei bor bah ban pyniahab ia la kf 
dustur bad ki rukom kat kum ka juk ba mynta bad ka ban 
sawan, lymda kumta ka snam jong ki longshuwa kan ud 
ha ngi bad ki ummat kthang jongki longdien kin jaw halor 
jong ngl. 

Khatduh khatwai to ngin shim ban pyrkhat sani ia 
kine ki kyntien jong u Myllung ieit Ri, “Ynda la khyllie 
pat ia ki nongrim jong ki bun pateng, ynda la tei pat ia 
kaba la twa, bad la soi biang biang ia ki lynti rim ban 
bit iaid— kin tei te uwei pat un nym shong hangta, kin 
thung bad uwei pat un nym bem ! u shiah un kylla kseh 
bad u sohshiah un long ka Jri ka Kya Bad uba hok un 
kaweh kum u Diengtlai 

Ki kliar ki Lum Himalaya 

Lano kin ng : ah ban peit ia ka : 

Hapdeng ka Persoh Persyntiew 

Kin iaid ki Rang ki Theibhabriew : 

Naduh Rilano haduh Kupli 

Baroh ka dei ka Ri jong ki."-7. 

To ngin duwai bad kyrpad ia u Blei ba ngin. 
peiphang la kane. 

Kl KYNTIEN BA LAH BAN SHEM HA — 


Kyrttng hot 

1. Ka Riti jong ka ri lai 
phew Sylem 

(Ka bynta banyngkong) 

2 . Balei u Khasis Umroi- 

Spah 

3. The Khasis 

4. Our Oriental Heri’age .. 

5 Ka Riti jong ka ri lai- 
phew Syiem 
Ka bynta ka ba-ar) 

6. I Thymmei ka long- 
bynriew 

7. Ki Sngi barim U Hyn- 
niew Trep 

3. Matriliny and Islam 
Religion and Society 
in the Laccadives 


Songlkth 
G. Costa. 

P R. Mawthoh. 

P. R. T. Gurdon. 

Will Durant. 

G. Costa. 

J. Darningh Stone Lyngdoh. 

S. Tham. 

Lee'a Dube. 





/. ........ pule ia kane ka kot ...» hynrei katn 

biang ban pule, dei ruh ban puson bad ban pynngam 
jylliew ia ki jingmutba une u nongthoh u ai ba ka jaid- 

• j 

bynriew kan im bad kan neh — Fr. S. Sugi Lyngdoh 
ha ka Sur Shipara 26. 6. 1978 . 

a 

2. Ngim dei ban shu mgewhun ne peit tang ki 

khmat 9 hynrei ban da Uh da ki km ; lada ngi sngewieit 

• « 

ehimha ia la ka hi bad ka jaidbynriew — B.C. JYRWA. 

Lada ka phang ba la pruid dak ha ine i jingthoh ka 
long 8hi«ha ka lad ban pymm bad pynnrh vynsah ia 
la ka Ri bad ka jaidbynriew , to ngin kyrpad ia U Bltti 
Nongthaw ba Un sei ki Rangkynih ki Rangphawar ki 
ban iatam ha kane ka phang katba ka por kam pat 
dier. — Nongthoh. 

